open-index/open-wikipedia-markdown huggingface dataset:
Munt de la Brianza

Ul **Munt de la Brianza**, anca dì Munt de Sant Genesi, l'è una muntagna di Prealp Luganes de la Pruvincia de Lecch. L'è divis in 3 coi: Munt Regina (817 m), Munt  Crusun (877 m) e Munt de Sant Genesi (832 m).

## Descriziun
G'hin tanti comun pusiziunaa sura al Munt: Galbiaa, Ugiòn, Ell, Olginaa, Carghentin, Coll Brianza, Castell de Brianza, La Valletta Brianza, Santa Maria, Dulzagh, Irögn, Ulgiaa. Adree al Munt nasen un frac de fium che da est a ovest van a fini in del Lamber com ul fium Bevera.

Dai tri vètt g'hè una vista panuramega sura la Brianza, sura i lach de Anon e de Pusian, sura i Prealp e sura la città de Lecch. A San Genesi g'hè una gesa piscinena e pusee in bass, in de la frazion de Campsirach g'hè un santuari dedicaa a la Madonna che l'era cumparsa a una tusa le visen.

## Galeria di foto

Archivi:PecoreRegina.JPG|alt=Pecore presso Figina di Galbiate| Beri visen a Figina de Galbiaa
Archivi:Cavallo_Colle_di_Brianza.JPG|alt=Cavallo in un Maneggio| Caval in una scœla d'equitazion
Archivi:ColleBrianza1.jpg|alt=Vista delle Prealpi, tra i quali (ultimo a destra) il Resegone| Vista dei Prealp, intra i quai (ultim a destra) ul Resegon
Archivi:Lago_di_Annone_-_Brianza.jpg|alt=Vista Panoramica dal Monte Regina| Vista panuramega dal Munt Regina


## Vus culegà

* Còll Brianza
* Pruvincia de Lecch

## Olter pruget

## Cullegament esterni

* San Genesio: itinerari del CAI de Oggiono e Calco
* San Genesio: Tabella dei percorsi de la CAI de Oggiono e Calco
Musee d'art de Charkiv

El **Musee d'art de Charkiv** (*Харківський художній музей* in ucrain) a l'è un musee statal de l'Ucraina con sed a Charkiv: el se troeuva in la veggia villa de un milionari progetada de l'Oleksij Beketov in stil neoclassegh e confiscada di sovietegh, tant de vesser doperada per un poo 'me sed del Soviet.

El musee l'è fad su del 1905 e del 1920 el ciapa dent i collezzion de varie gese de la zona e 'l ciapa el nom de *Musee Storegh de la Gesa*, menter del 1922 el slarga i so collezzion e 'l deventa Musee d'Art Ucraina: in tra el 1930 e 'l 1944 l'è sarrad su al publegh, in tra el 1949 e 'l 1965 el ciapa el nom de Musee Statal di Bei art, in quell ann la el ciapa el nom de adess. Quand che gh'è stada l'invasion russa de l'Ucraina del 2022 l'è dannegiad de foeura.

Al dì d'incoeu el gh'ha dent art che la va del secol XVI al secol XX.

## Ligam de foeura
*Sit ofizzial

## Alter proget
Vital e Agricola

**Vital e Agricola** inn du marter cristian mazzad a Bologna del secol III o IV che inn venerad 'me di sant de la Gesa catolega: quell che se sa de lor el se sa a travers de l'Ambroeus de Milan, che 'l dis che 'l Vital l'era s'ciav de l'Agricola e che i hann mazzad per la soa fed, forsi al temp de Dioclezzian.

## Riferiment
*Santi e Beati

## Alter proget
Francesca de Brandeborgh

La **Francesca de Brandeborgh** (... - Corresg, 1512) a l'è stada una nobildona todesca, mier del Bors de Corresg e donca siora de la cità: l'ha tolt part a la costruzzion del Palazz di Princip.

Insema gh'hann havud ses fioeui, in tra de lor el Gianfrancesch e 'l Manfred.

## Riferiment
*Museo Il Correggio
Abovce

**Abovce** a l'è un comun del distret de Rimavská Sobota, in la region de Banská Bystrica.
## Ligam de foeura
*[ Sit ofizzial]

## Alter proget
Lussuria

La **lussuria** a l'è el vizzi del bandonàss ai passion, soratut quei del corp, senza el controll de la reson e de la moral: in general, con lussiria, se intend el desideri sessual, ma el gh'ha dent anca di alter desideri tant 'me quell per i daner, per el mangià o per el poder.

In del cristianesim a l'è considerada 'me vun di set vizzi capitai.

## Riferiment
*Catholic Encyclopedia

## Alter proget

## Vos corelade
*Concupissenza
*Lassivia
*Libido
Cors Albert Pio

El **cors Albert Pio** a l'è vuna di strade pussee importante de Carp e la gh'ha origin al temp de l'età de Mez: al temp a l'era ciamada *strada maestra* e l'era incentrada in su la gesa de Santa Maria in Castell, l'è dedicada al darer sior de la cità, l'Albert III Pio.

## Bibliografia
* Touring Club Italiano, Guida d'Italia:Emilia Romagna, Milano, Touring Club Italiano, 1991, ISBN 88-365-0010-2, SBN RAV0008942.

## Alter proget

## Vos corelade
*Piazza di Marter (Carp)
Isack Hadjar

L**'Isack Hadjar** (Paris, 28 de setember 2004) a l'è un pilota de Formula 1 frances cont anca la citadinanza algerina, che del 2025 el corr in la massima serie con la Racing Bulls. Del 2004 l'haveva otegnud el segond post in Formula 2.

## Riferiment
*Sit ofizzial

## Alter proget
Dom de Guastalla

El **Dom de Guastalla** a l'è la concatedral de la diocesi de Resg-Guastalla e fina al 1986 l'è stad la catedral de la diocesi de Guastalla: l'è stada scominciada del 1569 per volontà del Ceser I Gonzaga e l'è fornida del 1575, l'è consacrada el 18 de fevrer del Carla Borromee: del 1889 gh'è un restaver de la faciada.

Del 2012 al 2016, a causa del terramot in Emilia, l'è stada sarrada su al cult.

## Riferiment
*BeWeB

## Alter proget
Gabriel Bortoleto

El **Gabriel Bortoleto** (San Paol, 14 de otover 2004) a l'è un pilota de Formula 1 brasilian, che 'l corr in la massima serie del 2025 con la Sauber: del 2023 l'era stad campion de la Formula 3 e del 2024 de la Formula 2.

## Ligam de foeura
*Sit ofizzial

## Alter proget
Fontana del Netun (Bologna)

La **Fontana del Netun**, che i bolognes la ciamen *al Żigànt*, la se troeuva in la piazza omonema e l'è dedicada al dio del mar roman: l'è stada progetada del Tommaso Laureti e del Giambologna per volontà del Pierdonato Cesi, che 'l voleva dedicàlla al papa Pio IV.

## Riferiment
*Sit del comun

## Alter proget
Parch Ducal (Parma)

El **Parch Ducal**  a l'è vun di parch de Parma, che 'l se troeuva in del quarter al de là de l'Aqua: fad su al temp di Farnes in sul sit che gh'era un vegg castell del Bernabò Vescont, l'è stad poeu metud a post di Borbon e slargad anca pussee de la Maria Luisa, l'è fad giardin publegh dopo l'unità d'Italia.

Dent a gh'è el Palazz del Giardin, el Palazzet Eucherio Sanvitale, el tempiet d'Arcadia, el teater al Parch e la Fontana del Trianon.

## Bibliografia
*Giovanni Godi, La reggia di là da l'acqua, Cassa di Risparmio di Parma - Franco Maria Ricci, 1991.

## Alter proget
Castell de Tabian

Ol **castell de Tabian** a l'è de epoca medieval e 'l se troeuva a Tabian Castell, frazzion de Salsmagior, facc su probabilment di Pravesin in su quell che restava de 'na veggia villa romana.

## Ligam de foeura
*Sit oficial

## Olter process
Tranvia Piasenza-Betola

La **tranvia Piasenza-Betola** l'è stada una tranvia in pè del 1881 al 1933 e che la conligava Piasenza a Betola: se doperaven soratut locomotive bidirezzionai a vapor de la Società Italiana Ferrovie e Tramvie.

## Bibliografia
*Lorenzo Cantoni, The Piacenza, Bettola and Cremona Tramway Company (Limited). La sua preistoria nel dibattito sui media piacentini tra 1878 e 1879, "Bollettino Storico Piacentino. Rassegna semestrale di storia, lettere e arte fondata da Stefano Fermi", Anno CVIII - Fascicolo 2°, Luglio-Dicembre 2013, pp. 296-315.

## Alter proget
Camill Procascin

El **Camill Procascin** (Parma, 3 de marz 1561 - Milan, 21 avost 1629) a l'è stad un pitor lombard, fioeul de l'Ercol e fredell grand del Giuli Ceser e del Carlo Antoni.

L'ha lavorad in Emilia, in la Catedral de San Peder a Bologna e a la basilega de San Prosper a Resg: l'ha fad poeu san-Martin a Milan, indova che al servizzi del Federigh Borromee e del Pirr I Vescont Borromee l'ha lavorad a vari proget civil e religios, incoeu a l'è regordad soratut per i so lavorà in sul Dom de Milan, in la gesa de San Fedel (ancasiben inn stad poeu spostad), in la gesa de san Lissander in Zebedia e in la gesa di sant Gervas e Protas a Novaa.

## Riferiment
*Treccani

## Alter proget
Sacher Coeur

El **Sacher Coeur** de Gesù (in latin *Cor Jesu Sacratissimum*) a l'è vuna di devozzion catoleghe pussee cognossude e che la sgent ghe stà adree: oltra che di catolegh, l'è seguida anca de 'n quaj anglican de Gesa volta e de 'n quaj ortodoss de rit ocidental.

L'è stada popolarizada de do moneghe che gh'hann havud di vision, la Maria Margarita Alacoque del secol XVII e la Maria del Divin Coeur del secol XIV, ma ghe n'era sgiamò in l'età de Mez.

A bon cunt, i catolegh de rit oriental gh'hann una festa compagna, ciamada "del Gesù che ghe voeul ben a l'umanità": se per la pupart la devozzion del Sacher Coeur a l'è latinizazzion de schivà ghe n'è un quajvun, tant 'me i ucrain, che ghe stann adree.

## Riferiment
*La devozione al Sacro Cuore

## Alter proget

## Vos corelade
*Medaja Miracolosa
Diocesi de Imola

La **diocesi de Imola** (*Dioecesis Imolensis* in latin) a l'è una diocesi de la region eclesiastega Emilia-Romagna, sufraganea de l'arcidiocesi de Milan: el so vescov l'è el Giovanni Mosciatti.

El so territori a l'è spartid in tra la part romagnoeula de la cità metropolitana de Bologna e la provincia de Ravena.

## Ligam de foeura
*Sit ofizzial

## Alter proget

## Vos corelade
*Musee diocesan Pio IX
Servizzi di Tass e de la Dovana (Polonia)

El **Servizzi di Tass e de la Dovana** (*Służba Celno-Skarbowa* in polacc) a l'è la polizia dovanala de la Polonia, che la dipend del ministeri di finanz: a l'è stada fada su del 2017, a taccà insema el Servizzi di Dovan cont el servizzi de intelligence e del controll di tass.

I so compit pussee important a hinn controllà i fronter de la Polonia per domandà i dazzi dovanai, fà indagin fiscai e contrastà el gioeugh d'azzard illegal.

## Ligamm de foeura
*Sitt official
Tabian Terme

**Tabian Terme** a l'è una frazzion de Salsmagior, in provincia de Parma: la nass part bassa de la località incentrada in sul Castell de Tabian, quella che apont la gh'ha i terme.

L'è stada desvilupada soratut sota la Maria Luisa, che l'ha fad fà su vari stabiliment termai.

## Ligam de foeura
*Sit ofizzial

## Alter proget
Via Independenza (Bologna)

**Via Independenza** a l'è una strada de Bologna che la taca insema Piazza Magior e la Porta Gallera, a spartì i quarter Port-Saragozza e San Steven: l'è stada scominciada poch inanz a l'unità d'Italia, quand che 'l governo citadin l'ha aprovad un proget per conligà mej la stazzion citadina, e l'è fornida del 1888.

La toca l'Arena del Sol, l'autostazzion, el monument al Garibaldi, la roca de Gallera, la gesa de San Benedet, la Palazzina Majani e la piazza VIII Avost.

## Riferiment
*Storia e memoria di Bologna

## Alter proget
Infanteria motorizada

L**'infanteria motorizada** a l'è quell'infantaria che l'è straportada con di mez a motor in sul camp de bataja: gh'è de sconfondéla no con l'infanteria mecanizada, che la gh'ha di mez che poden ajutàlla a combater in d'una manera pussee dura, menter i mez motorizad despess servissen pussee a difendés.

Despess la compagna i trupe corazade.
Palazz Vescovil (Parma)

El **Palazz Vescovil** a l'è un palazz de piazza del Dom a Parma: gh'è dent la sed de la diocesi de Parma e del Musee de la Diocesi, fad su in tra el 1045 e 'l 1055 e restaverad pussee de 'na voeulta.

## Riferiment
*Piazza del Duomo

## Alter proget
Forze armade de Malta

I **forze armade de Malta** (in maltes *Forzi Armati ta' Malta*, *Armed Forces of Malta*) a inn l'insema di corp armad de Malta, in pè del 19 de avril 1973.

A Malta a gh'era sgiamò l'armada del Sovran Militar Orden de Malta, i che ered incoeu inn el corp militar de l'ACISMOM, ma el nucli l'è fad di ingles che, dopo havé ciapad l'isola, gh'hann fad su di grup de la British Army, che poeu combatarann anca in di guerre mondiai.

Con l'independenza de l'isola del 1964 el governo el taca a lavorà a 'na noeuva forza armada independenta, che la scomincia del 1970 e del 1973 la ciapa el nom e la strutura de adess.

A l'è un'armada picinina, che la pesa per el 0,7% del Prodot Nazzional Brut, e la gh'ha minga la coscrizzion: oltra ai unità de terra a gh'è un squadron de mar e vun de l'aria.

## Ligam de foeura
*Sit ofizzial

## Alter proget
Armada belga

L**'Armada belga** (in franzes *Armée Belge*, in olandes *Belgisch Leger*, in todesch *Belgische Armee*) a l'è la forza armada del Belgi: l'è stada fada su del 2002, a tacà insema l'Armada de Terra, l'Armada de l'Aria e la Marina, in sul modell canades, ai che l'è stada poeu sgiontada la sanità militar.

La gh'ha 26'000 soldad ativ e 7'000 reservista.

## Ligam de foeura
*Sit ofizzial

## Alter proget

## Vos corelade
*Grup de Polizzia Militar
Manfred II de Corresg

El **Manfred II de Corresg** (Corresg, ... - Corresg, 20 de marz 1546) a l'è stad un nobel e condoter lombard, fioeul del Bors e de la Francesca de Brandeborgh: l'è stad anca capitani general de la cavallaria linsgera del Ducad de Milan.

## Bibliografia
*Pompeo Litta, Famiglie celebri d'Italia. Da Correggio, Torino, 1835, ISBN non esistente.
Guardia Interna (Danimarca)

La **Guardia Interna** (in danes *Hjemmeværnet*) a l'è el quart ram di forze armade danes: a l'è un corp dedicad soratut a la defesa del Paes, ma del 2006 l'ha anca compagnad i forze armade regolar in di mission forestere.

El servizzi l'è fad a gratis e volontariament, ma a gh'è un rimbors per i spese e per el lavorà perdud. Del 1989 l'ha ciapad anca dent el Corp Militar Feminin, che l'era desarmad, per fà su 'na Guardia messedada.

Spartida in sezzion de terra, de mar e de l'aria, la gh'ha 12'800 milizziot ativ, 30'000 reservista e 550 dependent. Poden anca dà sostegn a la Polizzia cont i Politihjemmeværnet.

## Ligam de foeura
*Sit ofizzial

## Alter proget
Luciano Pavarotti

El **Luciano Pavarotti** (Modena, 12 de otover 1935 - Modena, 6 de setember 2007) a l'è stad un tenor italian, in tra i pussee bon de tucc i temp e part del grup di Trii Tenor insema ai collega spagnoeui Plácido Domingo e José Carreras, oltra al grup di Pavarotti & Friends.

## Riferiment
*Treccani

## Alter proget

## Vos corelade
*Teater comunal Pavarotti-Freni
*5203 Pavarotti
Statua del can Tago

La **Statua del can Tago** a l'è una statua de Bologna fada del 1777 del Luigi Acquisti e dedicada al can Tommaso de' Buoi che, insì fedel al padron, l'era borlad sgiò de un pogioeul: incoeu l'è in mostra ai collezzion comunai d'art.

## Riferiment
*Sala Borsa
Ursicin de Ravena

L**'Ursicin de Ravena** (Liguria, ... - Ravena, III secol) a l'è stad un martir cristian che copad per la soa fed l'è venerad 'me sant de la Gesa catolega: el se sa propi poch de lu e despess l'è sociad al Gervas e Protas, al Vital e a la Valeria de Milan.

## Riferiment
*Santi e Beati

## Alter proget
Cecilio Maria Cortinovis

El fra **Cecilio Maria Cortinovis** (nassud *Antonio Pietro*; Nespell, 7 de november 1885 - Berghem, 10 de avril 1984) a l'è stad un religios italian, fondador de l'Oeuvera San Franzesch per i pover de Milan: del 6 de marz del 2018 a l'è stad recognossud del papa Franzesch 'me venerabel.

## Biografia
De bona familia, el so paa l'era stad sindegh del paes e la soa mam gh'ha fad de guida spiritual, ghe va dent a quatordes agn al terz orden franzescan e 'l 29 de luj del 1908 el ciapa l'abit: l'è mandad del 2010 in del convent milanes de vial Piav, che 'l lassa domà per andà a naja. El ciapa la meningita del 1914 e 'l guariss, el dis per intercession de l'Inocenzi de Berz, al che el sarà semper ligad.

L'è ciamad ancamò soldad in la prima guerra mondial e l'è mandad in di Alpin in del luj del 1916, ma per via del so gram stat de salut l'è mandad indree a la fin de l'ann e, infin, del 1918 l'è reformad del servizzi militar. Tornad in cità el serniss de dà i vot perpetov e de vesser ordenad sacerdot, oltra che secrista.

Del 1921 l'è fad portiner e responsabel de andà a fà el circot, e 'l porta a un cresser di donazzion del pan del 25% e del 1927 el collabora a la catada per fà su el monument al san Franzesch d'Assisi che gh'è in piazza Resorgiment: el scultor, el Domenico Trentacoste, el se ispirarà a la facia del Cecilio, che gh'haveva cuntad su la storia del Franzesch.

In la segonda guerra mondial el fa del so convent un sit de ajut per la popolazzion milanesa e, de scondon, ghe dà de mangià anca ai sgiudee perseguitad: el va inanz fina a fà su, del 1959 e cont el permess del Giovann Batista Montin, l'Oeuvera San Franzesch per i pover e per 'sto mester el comun ghe dà la medaja d'arsgent del 1969 e del 1973 la provincia ghe dà quella d'or.

El moeur in del convent franzescan de Berghem, indova che eren dree a curàll, e 'l so corp l'è portad indree in la gesa di Capucin di franzescan capucin milanes, e l'è mitud sota lilinsì. Del 1996 el Carlo Maria Martini el nomina servidor de Dio e 'l fa scomincià la causa de beatificazzion, cont el Papa che 'l reconoss venerabel el 6 de marz 2018.

## Riferiment
*Santi e Beati

## Alter proget
Erio Castellucci

L**'Erio Castellucci** (Forlì, 8 de luj 1960) a l'è un vescov catolegh e teolegh italian, del 3 de sgiugn 2015 arcivescov-abad de Modena-Nonantola, indova che l'ha sucedud l'Antonio Lanfranchi, e del 7 de dicember 2020 vescov de Carp, indova che l'ha sucedud el Francesco Cavina.

## Riferiment
*CEI

## Alter proget
Via Coperta

La **via Coperta** a l'è un passagg covert che 'l taca el Palazz Municipal de Ferrara cont el Castell Estens.

## Bibliografia
* Vari, Emilia Romagna, Milano, Touring Editore, 1991, ISBN 88-365-0010-2.

## Alter proget
Palazz di Musee (Resg)

El **Palazz di Musee** a l'è un palazz de Resg che 'l gh'ha dent la sed principal di Musee civegh de la cità, e l'è sed de musee del 1830.

Incoeu se poden vedè dent collezzion archeologeghe, storeghe e etnografeghe.

## Ligam de foeura
*Sit ofizzial

## Alter proget
Corpus Domini

El **Corpus Domini** (nom complet *Sollemnitas Sanctissimi Corporis et Sanguinis Christi*, in lombard rustegh *Corpus Domen*) a l'è vuna di feste pussee importante de la Gesa catolega, che la se celebra la sgioeubia dopo de la solennità de la Santissima Trinità, anca se despess in del vesser no de prefet l'è fada la domenega, e la regorda la Missa in Coena Domini de la sgioeubia santa: l'è stada fada su del papa Urban IV con la bolla Transiturus de hoc mundo del 11 de avost 1267.

Prima del Concili Vatican II l'era ciamada pussee despess *Corpus Christi*: in la Gesa despess la se fa la procession con l'ostension del Santissim Sacrament, menter a nivell civil la gh'è la tradizzion de l'infiorada.

El miracol eucaristegh de Bolsena el gh'ha havud un gran roeul in la soa istituzzion.

## Riferiment
*Corpus Domini - Vatican News

## Alter proget
Palazz Cusan (Parma)

El **Palazz Cusan** a l'è un palazz de foeusgia renassimental che 'l se troeuva a Parma, in piazza san Franzesch, denanz a la gesa de san Franzesch del Praa: dent a gh'è la Cà de la Musega.

## Riferiment
*Palazzo Cusani

## Alter proget
Musee Mangini Bonomi

El **Musee Mangini Bonomi** a l'è un musee privad de Milan che 'l se troeuva in via de l'Ambrosiana, in la veggia cà di fondador: l'Emilio Carlo Mangini (1912-2003) e 'l so fioeul Giuseppe (1945-1988).

Dent gh'è vari oget de vita quotidiana che l'Emilio l'ha crompad in di agn, se po anca visità la soa cà de representanza.

## Ligam de foeura
*Sit ofizzial

## Alter proget
Basilega de San March (Boret)

La **basilega de San March** a l'è la gesa parochial de Boret, in diocesi de Resg-Guastalla e provincia de Resg: una gesa lilinsì la gh'era sgiamò del secol XI, ma quella de adess l'è stada trada in pè in tra el 1871 e 'l 1883 in su proget del Luigi Panizzi Moriglio.

L'è comparida in d'un film del don Camillo e Pepon.

## Riferiment
*Reggio Emilia Welcome

## Alter proget
Gesa di Capucin (Milan)

La **gesa di Capucin**, che l'è dedicada ofizzialment al Sacher Coeur, a l'è la gesa del convent capucin de Milan de vial Piav.

## Storia
I capucin tornen a Milan dopo di sopression del Votcent, cont un noeuv convent fad su in tra el 1876 e 'l 1878: el deventa a la svelta un center de spiritualità franzescana important e la soa geseta, cont el cresser de la popolazzion, la basta pu, cont el cambi del secol l'Andrea Carlo Ferrari el sugeriss de tràlla sgiò per fànn vuna pussee granda.

El proget l'è dad in man al Paolo Mezzanotte che 'l fa su un proget in stil noeuv medieval: i lavorà inn scominciad del 1906 e 'l Ferrari la consacra del 1908, ma i lavorà inn finid del 1911: l'è fada anca santuari diocesan.

## Architetura
La gesa l'è in stil ecletegh-liberty, vun di esempi pussee bon del gener de architetura religiosa in cità: l'è a nav unega, con di capelle de lat che comueghen e nient de transet, 'me de tradizzion in di gese capucine: la gesa l'ha provad a imità el stil romanegh lombard, cont una faciada che l'è dida in stil "romanegh floreal".

Dent gh'inn miss sota el fra Cecilio Maria Cortinovis, fondador de l'Oeuvera San Franzesch per i pover, e i trii fraa lebros che jutaven i lebros Daniell de Samaraa, Marcellin de Cusan e Ignazzi de Ispra.

## Riferiment

## Alter proget
Ciusa de Casalecc

La **ciusa de Casalecc** a l'è una ciusa de l'età de Mez che la se troeuva in sul Ren, indova che el fium l'è menad del so percors natural vers el canal de Ren, vun di canai de Bologna.

## Riferiment
*Storia e Memoria di Bologna

## Alter proget
Morter (arma)

El **morter** a l'è un toch de artilieria che se po portà in sgir e che 'l tira di bombe cont el tir curv: l'è doperad soratut de l'infanteria e 'me arma per ciapà di obietiv che poden minga vesser ciapad del tir diret.

Storegament e in la pupart di cas inn a avancarega, roba che i rend anca propi facil de fà, ma ghe n'è de pussee compless a retrocarega: a bon cunt, inn i uneghe armi de foeugh moderne a vesser ancamò a avancarega.

## Riferiment
*Treccani

## Alter proget

## Vos corelade
*Bombarda
*Morter a man
Basilega de San Franzesch (Piasenza)

La **basilega de San Franzesch** a l'è una gesa de Piasenza, fada su in tra el 1278 e 'l 1363 per volontà del ghibellin Ubertin Landi: in stil gotegh lombard, la gh'ha havud denter i fraa minor fina al 1797 e poeu del 1806 al 1810. Quand che gh'era el Napoleon l'haveven dedicada al san Napoleon.

## Bibliografia
* Ersilio Fausto Fiorentini, Le chiese di Piacenza, Piacenza, T.E.P. Gallarati, 1976.

## Alter proget
Castell de Spezzan

El **castell de Spezzan** a l'è la roca pussee importanta del comun modenes de Fioran, el gh'ha dent anca el musee de la ceramica e de l'ased. El gh'è almen del secol XII e l'è crompad del comun del 1982, che 'l derva al publegh.

## Bibliografia
* Gianna Dotti Messori, Spezzano una comunità, un castello, Fiorano Modenese, Comune di Fiorano Modenese, 1990, ISBN non esistente.

## Alter proget
Palazz Bonacors

El **palazz Bonacors** a l'è un palazz de Bologna, sed segondaria del comun dopo el Palazz: fad su in tra el 2006 e 'l 2008, dent gh'è i ofizzi comunai.

El da in su la Piazza Liber Paradisus, dedicada al decret che l'ha liberad tucc i s'ciav de la cità e in di facc l'è dedicad al podestà che gh'era al temp, el Bonacors de Soresina.

## Riferiment
*Palazz Bonacors

## Alter proget
Fusiler

El **fusiler** a l'è un soldad de infanteria che 'l gh'ha 'me arma el fusil: al dì d'incoeu a l'è un termen doperad soratut in sens istoregh, per i unità che al temp ghe l'haveven o che 'l porten in manera cerimonial, opur ai corp de combatiment de terra che inn in corp minga de terra, in del cas a l'è sinonem de infant, per esempi fusiler de marina.

## Riferiment
*Treccani

## Alter proget

## Vos corelade
*Credo del fusiler
*Moscheter
Erythroxylum coca

L**'Erythroxylum coca**, ciamad anca domà *coca*, a l'è una pianta de la fameja di Erythroxylum che la cress in di bande tropicai de l'America del Sud: dent la gh'ha un alcaloid che 'l se ciama cocaina e tradizzionalment i so foeuje inn mangiade o fade in d'un mate di indigen 'me stimolant linsger o 'me manera per schivà el mal de montagna in di bande pussee alte, l'è anca possibel fàll pussee pur e insì la se otegn una droga bella forta, che l'è proibida squasi in tut el mond.

## Riferiment
*Britannica

## Alter proget

## Vos corelade
*Ecgonina
Rio Asner

Ol **rio Asner** (*Rio Asinari* in italian) a l'è un rial de circa 5 km che 'l scorr per tut ol so cors 'n del cumun de Pievpelagh: el nass 'n sul mont sant Andrea e ghe va dent a la Scoltenna.
Mate de coca

El **mate de coca** a l'è una bevanda de l'America del Sud fada a meter in l'aqua bujenta i foeule de la coca: la se bev soratut in di bande andine e la gh'ha un quaj efet ecitant grazzia a la cocaina che l'è in di foeuje, che comunque l'è dent no in quantità tai de fàgh mal o vegnì la dependenza in quei che 'l beven, ma el po comunque mostrà positività ai test per la droeuga.

## Riferiment
*Mate de coca: la infusión energizante hecha en base a la planta sagrada de los incas

## Alter proget
Forze statai de difesa

I **Forze statai de difesa** (*State defence force* in ingles) a inn di unità militar che inn sota el controll domà del governo statal de vun di Stat di Stat Unid.

A diferenza de la Guardia Nazzional, organizada a nivell statal e ordinariament sota el controll del governador del Stat, l'è finanziada per intregh del Stat e la po minga vesser mituda sota el controll federal, ma quei che n'inn part poden, se gh'è de besogn, vesser ciamad soldad in di forze armade di Stat Unid.

Squasi tucc i Stat gh'hann di lesg che i permeten e al dì d'incoeu ghe n'è in desnoeuv Stat e a Puerto Rico. Oltra che a compit militar despess se ocupen anca de risponder ai disaster naturai.

## Riferiment
*What is a State Defense Force?

## Alter proget
Avosa

L**'Avosa** (*Avvṡa* in emilian, *Aposa* in italian) a l'è un rial che 'l traversa la cità de Bologna, longh circa 10 km e cont un trat de 500 meter vesin a piazza Minghetti che l'è vert.

## Bibliografia
*Angelo Zanotti, Francisco Giordano, Massimo Brunelli, Bologna labirinti d'acqua. Guida, itinerari, percorsi, Persiani Editore, 2015.

## Vos corelade
*Pont roman su l'Avosa
Niccolò Paganini

El **Niccolò Paganini** (Genoa, 27 de otover 1782 - Nizza, 27 de masg 1840) a l'è stad un violinista, ghitarrista e composidor italian, in tra i pussee grand esponent del romanticism musegal.

Gh'è vari mit in su la soa figura, per esempi che l'ha fad un pat cont el diavol per deventà insì famos e bon cont el violin.

## Riferiment
*Treccani

## Alter proget
Basilega de San Domenegh (Bologna)

La **basilega de San Domenegh** (*Baṡéllica d San Mêneg* in bolognes) a l'è un santuari de Bologna che 'l gh'ha dent el corp del Domenegh de Guzmán, el fondador de l'orden di fraa predicator, che l'era mort in del convent tacad.

Dent gh'è la famosa arca de san Domenegh, la tomba del sant: ghe dà el nom a la piazza denanz.

## Ligam de foeura
*Sit ofizzial

## Alter proget
Batisteri de Parma

El **batisteri de Parma** a l'è la strutura dedicada al rit del batesim tacada al Dom: l'è in d'un stil de transizzion in tra el romanegh e 'l gotegh e de forma otagonal.

## Ligam de foeura
*Sit ofizzial

## Alter proget

## Vos corelade
*Maester del 1302
Maksim Ustimenko

El **Maksim Ustimenko** (ucrain: *Максим Юрійович Устименко*; Charkiv, 1993 – 29 de sgiugn 2025) a l'è stad un militar ucrain, podpolkovnik de l'Armada de l'Aria de l'Ucraina.

El 29 de sgiugn del 2025 cont el so F-16 gh'ha respondud a 'n atach de massa de l'armada de l'Aria de la Russia: l'ha sbatud sgiò set sgolatass russ prima de vesser colpid e senza temp de tràss foeura del reoplan l'è mort.

Dopo de la mort el president Volodymyr Zelens'kyj gh'ha dad el titol de Eroe de l'Ucraina: sgiamò del 2022 l'haveva ricevud l'orden de Bohdan Chmel'nyc'kyj.

## Riferiment
*Зеленський присвоїв звання Герой України загиблому пілоту F-16 Максиму Устименку
*Президент посмертно присвоїв звання Героя України полковнику Максиму Устименку

## Vos corelade
*Fantasma de Kyiv
*Vitalij Skakun
Giosafat Kuncewycz

El **Giosafat Kuncewycz** (*Йосафат Кунцевич* in ucrain; Volodymyr, 1580 - Vicebsk, 12 de november 1623) a l'è stad un arcivescov catolegh e monegh ruten, member de la Gesa gregh-catolega ucraina e marter de la Gesa catolega, tant de vesser venerad 'me sant, vist che l'era stad copad de 'na rivoeulta per havé limitad la liturgia ortodossa in del so territori.

## Riferiment
*Treccani

## Alter proget

## Vos corelade
*Orden basilian de San Giosafat
Vacolin

El **Vacolin** (in emilian *Al Vaculìn* o *Il Mott*, *Vaccolino* in italian) a l'è una località rural de la provincia de Ferrara, spartida in tra i comun de Lagosanto e Comacchio: cont i so 600 abitant el se desvilupa in su la statal Romea.

L'è arent anca a la Badia de Pomposa.

## Riferiment
*Vaccolino

## Alter proget
Pasta cont i magioster

La **pasta cont i magioster** (*makaron z truskawkami* in polach) a l'è un dolz tipegh de la Polonia, mangiad anca 'me disnà, fad de un piat de pasta con su 'na crema fada cont i magioster e la panera.

El se sa no ben de indova che 'l ven, ma in Polonia ghe n'è tant de piat che doperen i magioster, e se meten anca in di pierogi 'me pien o se fann cont el ris. El se mangia soratut d'estad, vist che la stagion la va de masg a luj e in quell period costen poch e inn propi bone: se doperen soratut quelle casciobe, che inn viste 'me del gust giust.

Vist che despess l'è servida in di mense de scoeula, a l'è vista 'me vun di piat nostalgegh de l'infanzia di polach. Ghe n'è anca una variant cont el formai fresch che la se ciama *makaron z serem i z truskawkami*, o ben "pasta cont el formai e i magioster".

## Riferiment
*Strawberry Pasta: The Summery Polish Dish You Need To Try ASAP
*The Nostalgic Strawberry Pasta Enjoyed In Poland
*Polish Strawberry Pasta with Cream Recipe (Makaron z Truskawkami)

## Alter proget
Bonden (Resgioeul)

**Bonden** (*Bondeno di Roncore* in italian) a l'è una località del comun de Resgioeul, in provincia de Resg, regordada per vesser el sit che gh'è morta la Matilde de Canossa: perduda cont el temp, tant che se pensava che el sit de la mort de la duchessa el fuss Bonden in provincia de Mantoa, incoeu a gh'è 'n industria agricola che la se ciama Bondanazz.

## Bibliografia
*Aldo Zagni, Matilde di Canossa a Bondeno di Roncore (Bondanazzo di Reggiolo); con quattro incisioni originali di Nunzio Garulli, Reggiolo, Edizioni del Corno d'Oro, 1977.
Forze speciai

I **forze speciai** inn di unità militar o paramilitar che inn adestrade per fà di operazzion speciai, che per la NATO inn di "tecneghe minga convenzionai e manera che inn doperade". Hann tacad a vesser desvilupade del secol XX, cont una gran presenza sgiamò in la segonda guerra mondial.

Incoeu toeuven part ai conflit e ai operazzion pussee important: di esempi storegh eren la Xª Flottiglia MAS, i Stormtroopers, i Arditi, in del mond ex-sovietegh inn despess ciamad Specnaz.

## Riferiment
*Col Moschin

## Alter proget

## Vos corelade
*Grup speciai de la Polizzia
*Ranger (militar)
*Incursor
*Commando
*Guerra minga convenzional
*Trupe aviostraportade
Bonacors de Soresina

El **Bonacors de Soresina** (... - XIII secol) l'è stad un politegh lombard, podestà de Bologna al temp che hann dad foeura el Liber Paradisus, che l'haveva tolt via la s'ciavitù in la cità felsinea. 

## Biografia
Member de 'na fameja de capitani de origin milanesa, del 1256 l'è stad podestà de Faenza e capitani del Popol a Bologna, e l'ann adree el farann podestà, in d'un cas rari de dobi roeul senza continuità spartid domà cont el piasentin Albert de Fontana.

A l'è stad lu a insubì de toeu via la s'ciavitù e la servitù in la cità, cont una proposta in consili fada el 26 de sgiugn 1256 per la revision di condizzion di serv: el parent Ghielm de Soresina l'heva fad istess a Vercej una trentina d'agn adree, roba che la mena un quajvun a pensà che 'l fuss stad ciamad aposta per toeulla via.

## Memoria
Gh'hann dedicad el Palazz Bonacors, sed segondaria del comun de Bologna.

## Riferiment
Castell de Formesgen

El **castell de Formesgen** a l'è un castell de l'età de Mez che 'l se troeuva in del comun in provincia de Modena: el nucli l'è del secol X, menter la tradizzion la met la costruzzion del castell moderno al secol XIII. Incoeu el gh'ha dent un musee multimedial.

## Riferiment
*Sit turistegh del comun

## Alter proget
Pier Vittorio Tondelli

El **Pier Vittorio Tondelli** (Corresg, 14 de setember 1955 - Corresg, 16 de dicember 1991) a l'è stad un scritor e giornalista italian, vist 'me vun di pussee grand esponent de la literadura postmoderna italiana.

## Riferiment
*Treccani

## Alter proget
Federazzion de Bosnia e Erzegovina

La **Federazzion de Bosnia e Erzegovina** (in croat, serb e bosniach *Federacija Bosne i Hercegovine*) a l'è vuna di do entità che fann su la Bosnia e Erzegovina, l'oltra l'è la Republega Serba: spartida in des canton con di governi autonomi, ghe viven soratut croat e bosgnach.

L'è stada fada su del 1994 di acord de Washington, che hann mitud fin a la guerra in tra i croat e i bosgnach e l'ha vert una fas costituenta tirada inanz fina al 1996: incoeu la gh'ha donca un governo e vari servizzi autonom e la gh'ha havud anca una soa armada, tacada poeu a quella di serb insì de andà dent al Paternariad per la Pas de la NATO.

I des canton che la fann su inn: Una-Sana, Posavina, Tuzla, Zenica-Doboj, Podrinje bosniach, Bosnia Central, Erzegovina-Narenta, Erzegovina Ocidental, Sarajevo e 'l Canton 10, che i croat el ciamen *Herceg-Bosna*, nom che però l'è stad deciarad incostituzzional de la Cort Costituzzional, e ofizzialment el gh'ha domà el so numer.

Formalment la gh'ha el distret de Brčko in condomini con la Republega Serba, ma in di facc a l'è una soa entità deperlee.

## Ligam de foeura
*Sit ofizzial 

## Alter proget
Roca di Ross (San Segond)

La **roca di Ross** a l'è un castell de San Segond, in provincia de Parma, fad su in tra i secoi XIV e XV: ghe viveva dent la familia di Ross de Parma, che de la ministraven i so feud.

Incoeu la partegn al comun che l'ha dervida al publegh e l'è part de la Sociazzion di Castei del Ducad de Parma, Piasenza e Pontremal.

## Ligam de foeura
*Sit ofizzial

## Alter proget

## Vos corelade
*Oratori del Serraj
Torr di Asnei

La **Torr di Asnei** o **Torr Longa** (*Tårr di Aṡnîl*, *Tårr Lónga* o *l’Aṡnèla* in bolognes) a l'è una torr de Bologna simbol de la cità, volta 97,20 meter: per la tradizzion l'è stada fada su in tra el 1109 e 'l 1119 de l'architet Peder Asnei.

## Riferiment
*Savoia.eu

## Alter proget
Distret de Brčko

El **distret de Brčko** (*Brčko Distrikt* in serb-croat-bosniach, *Брчко Дистрикт* in cirillegh) a l'è un distret de la Bosnia e Erzegovina sota el controll de la comunità internazzional: a nivell formal a l'è un condomini in tra la Federazzion de Bosnia e Erzegovina e la Republega Serba, ma in pratega a l'è 'n entità autonoma deperlee.

A l'è stad fad su del 2000, dopo de 'n arbitrad in su la linia de confin intra-entità.

## Ligam de foeura
*Sit ofizzial

## Alter proget
Sevna

La **Sevna** (*Savena* in italian) a l'è un rial che 'l nass a Firenzuola, in la Romagna toscana, arent al pass de la Futa: el corr per 55 km per andàgh dent a l'Idice che infin ghe va dent al Ren.

Propi cont el Ren, la Sevna la delimita el confin de la cità de Bologna.

## Bibliografia
*Franco Manaresi, Vicende storiche del torrente Savena, in Il Carrobbio, V, 1979, pp. 290–302;

## Alter proget
Casell

## Località
*Casell, frazzion de Marmond
*Casell, comun de la provincia de Pavia

## Alter
*Casell, sit de la strada che se paga el pedagg
Vareniki

I **vareniki** (in ucrain e russ *варе́ники*) inn di ravioeui tipegh de la cusina ucraina, spantegad anca in Russia, el che nom el ven del verb *варити* (*variti*, o ben *coeuser in l'aqua*).

Poden havégh vari tipi de pien, i pussee comun inn pom de terra, carna, fonsg, formai moll, bache o gambus, e de solit inn servid con panera acida o sigolle rostide in l'oeuli, menter quei dolz inn pussee despess servid cont el zucher.

A bon cunt, inn compagn di pierogi, ma se coeusen in aqua e minga in oeuli, anca se poden vesser rostid dopo.

## Riferiment
*Dolce o salato? Vareniki!

## Alter proget
Ciav

La **ciav** a l'è un usadell che l'è bon de sarrà su o dervì una sarradura.

## Riferiment
*Britannica

## Alter proget

## Vos corelade
*Porta-ciav
*Ciav de la cità
*Passepartout
*Cilinder (sarradura)
Ciav (desambiguazzion)

## Usadei
*Ciav, usadell per dervì la sarradura
*Ciav, usadell che se dopera per dervì o sarrà bullon e compagn

## Informatega e matematega
*Ciav, concet de la critografia
*Ciav, concet di database

## Alter
*Ciav, concet de la musega che 'l fissa la posizzion di note
*Ciav, caregh araldegh
Castell Tedald

Ol **castell Tedald** a l'è stacc un castell de Ferrara descomparid del secol XVII, ol segond de la storia de la sità dopo ol castrum bizantin: el ciapa ol nom del Tedald de Canossa e l'è stacia sostituida de la fortezza de Ferrara.

## Riferimencc
* Alla ricerca di Castel Tedaldo

## Olter progecc
Martin Benedict

El **Martin Benedict** (Nicolae Bălcescu, 31 de luj 1931 - Oneşti, 12 de luj 1986) a l'è stad un dotor, pret catolegh e fraa franzescan romen, reconossud de la Gesa catolega 'me venerabel servidor de Dio.

## Biografia
El nass a Galbeni de una familia propi catolega e 'l va dent al seminari di franzescan conventuai de Hălăuceşti del 1945, ma el gh'ha de lassàll trii agn inanz, quand che el governa comunista romen el taca a perseguità la Gesa e 'l nazionalizza i scoeule. El se diploma a Bacău e del 1951 el va a studià medesina a l'università de Iaşi, e 'l se laurea 'me pediatra del 1957.

El lavora in vari ospedai de la Romania e despess l'è trasferid per via de la soa religion: dopo havé ris'ciad la vita per un'oclusion de l'intestin del 1972, el torna a fà el novizzi in manera clandestina e, senza fàll savè a nissun, del 1976 el fà la profession temporanea e del 1979 quella solenn: l'è ordenad presbiter el 14 de setember 1980 a Slănic Moldova de l'Alexandru Todea.

Sorveliad de la Securitate, descovrissen che l'era stad ordenad pret quand che el va a Roma del 1983 per la canonizazzion del fraa Geremia de Valachia e tachen a perseguitàll, fina a provà a fàll foeura: el moeur el 12 de luj del 1986.

## Camin de canonizazzion
El gh'ha havud fina de subit una fama de santità e de vesinanza a Dio in tra quei che l'hann conossud, soratut per el so amor per la vita e la soa contrarietà a l'abort volontari.

El 17 de dicember 2022 l'è fad venerabel del Papa Franzesch.

## Riferiment
Castell de Torrciara

El **castell de Torrciara** a l'è un castell del Quatercent de stil renassimental e medieval che 'l se troeuva in su 'n coll ai porte de la Vall Parma: a l'è in la frazzion omonema del comun de Langhiran, in provincia de Parma e l'è stad volud del Pier Maria II de' Rossi.

## Riferiment
*Sit ofizzial

## Alter proget
Gagauzia

La **Gagauzia** a l'è un'unità autonoma territorial de la Moldavia che ghe viven soratut i Gagauz, popolazzion turca de religion ortodossa: el territori, rivad sota l'Union sovietega, l'è tacad a la RSS Moldava e del 1990 el deciada l'independenza 'me Republega Gagauza, dopo che el governo de Chișinău l'haveva deciarad el romen 'me lengua ofizzial e gh'era la pagura che 'l Paes el se tacàss a la Romania e gh'era stada 'na proclamazzion de autonomia: l'independenza però l'è stada minga recognossuda de la comunità internazzional e infin, del 1994, se riva a un acord per metéla denter a la Moldavia cont un status special d'autonomia, che 'l ven in vigor el 14 de sginer 1995, che in Gagauzia l'è un dì de festa.

El territori l'è fad su de trii distret che inn spartid in quater enclave in del territori moldav: gh'è un governador e 'n Assemblea Popolar, che la gh'ha el dirit de desvilupà la politega de dent e de foeura de la Moldavia, e l'autonomia l'è recognossuda de la Costituzzion de la Moldavia. In del cas che la Moldavia la se tacàss a la Romania, la gh'ha el dirit de autodeterminazzion.

## Ligam de foeura
*Sit ofizzial

## Alter proget
Castell di Cortes

El **castell di Cortes** a l'era l'antigh castrum bizantin de Ferrara, che l'era el prim nucli de la cità: el prim center l'è stad fad su vers la fin del secol VI.

## Bibliografia
*Gerolamo Melchiorri, Nomenclatura ed etimologia delle piazze e strade di Ferrara e Ampliamenti, a cura di Carlo Bassi, Ferrara, 2G Editrice, 2009, ISBN 978-8889248218.

## Alter proget
Camp de Fossel

El **camp de Fossel** a l'era un camp de concentrament de la frazzion de Fossel a Carp, in provincia de Modena: l'è stad fad su del 1942 per tegnì denter i presoner de guerra liad ma cont el tacà di deportazzion di sgiudee italian sota la Republega Social Italiana i meten dent, e del 1944 l'è gestid di Schutzstaffel todesche, cont i italian che ne tegniven una part per citadin nemis e sgent pericolosa.

L'è bandonad in del setember 1944 dopo un bombardament liad e dopo la guerra l'è doperad prima per metégh dent di fassista e i refugiad forester, poeu del 1947 al 1954 'me comunità catolega e del 1954 al 1970 'me villagg per i refugiad de l'Istria e de la Dalmazzia.

## Ligam de foeura
*Sit ofizzial

## Alter proget
Monument al san Franzesch d'Assisi

El **monument al san Franzesch d'Assisi**, che i milanes ciamen *cinqu e trii vot* per la posizzion di so man, a l'è una statua che la se troeuva in piazza Resorgiment a Milan.

Fada su del 1926 del Domenico Trentacoste, l'è volta pussee de cinch meter: el vis del sant a l'è ispirad a quell del Cecilio Maria Cortinovis, fraa che l'ha catad i daner per fàll su dopo che el Benito Mussolini el s'è refudad de finanziàlla.

L'è stada inaugurada del vescov de Milan del temp, l'Eugenio Tosi.

## Bibliografia
*Sebastiano Citroni, Sogni e bisogni a Milano, Ledizioni Ledipubblishing, 2010

## Alter proget
Musee de la badia de San Colomban

El **musee de la [[badia de San Colomban]]** el gh'ha dent repert che vann di prim secoi de l'era cristiana al secol XVI: el se troeuva in di vegg locai del Scriptorium de Bobi e de la biblioteca, l'è stad inaugurad el 3 de setember 1963.

## Ligam de foeura
*Sit ofizzial

## Alter proget
Carr armad linsger

Un **carr armad linsger** a l'è un carr armad che 'l pesa men de quei tradizzionai e che l'è doperad per compit indova che el vesser svelt el cunta pussee de la corazza o de la potenza de foeugh.

Inn doperad soratut in la recognizzion, in del straport logistegh e in del sostegnì i forze de combatiment, per esempi in di forze de spedizzion.

Eren doperad propi tant prima de la segonda guerra mondial, quand che se spetava che sarien stad doperad per sfondà i linie del nemis: cont el temp inn deventad manch rilevant, ma inn in tra i poche forme de carr armad che inn restade oltra al carr armad de combatiment.

Despess i armade del dì d'incoeu doperen di veicol del combater de l'infanteria rinforzad per i roeul del carr armad linsger.

## Riferiment
*Tanks: Main Battle Tanks And Light Tanks

## Alter proget

## Vos corelade
*Carr armad medi
*Autoblindo
*Tankette
Navili (Bologna)

El **Navili** (*Al Navélli* in bolognes, *Navile* in italian) a l'è vun di canai de Bologna, in tra i pussee important a nivell storegh e idraulegh.

## Bibliografia
*Il canale Navile: com'è e come potrebbe essere, anzi come sarà ... se l'immagine dell'avvenire è rivolta anche al passato, Bologna, Assessorato alla programmazione casa e assetto urbano Comune di Bologna, stampa 1980

## Alter proget
IRCCS Ospedal Galeazzi - Sant Ambroeus

L**'IRCCS Ospedal Galeazzi - Sant Ambroeus** a l'è un ospedal de Milan, recognossud 'me Istitut de ricover e cura a carater sientifegh: el se troeuva propi tacad al confin con Rò, in del quarter *Mind*.

A l'è l'ospedal el pussee volt d'Europa. De proprietà del Grup San Donad, l'è stad scominciad del 2018 e l'è stad vert, dopo i ritard dad de la pandemia de COVID-19, el 22 de avost del 2022, a tacà insema i vegg ospedai Galeazzi, specializad in di oss, e 'l Sant Ambroeus, specializad in del coeur e in la cerusia bariatrega.

## Straport
 Naveta per la stazzion de Rò Fera 

## Riferiment


## Ligam de foeura
*Sit ofizzial
Diocesi de San Marin-Montfelter

La **diocesi de San Marin-Monfelter** (in latin *Dioecesis Sammarinensis-Feretrana*) a l'è una diocesi catolega sufraganea de l'arcidiocesi de Ravena-Zirvia, in la region eclesiastega Emilia-Romagna e guidada del vescov Domenico Benvenuti.

La quata tuta la Republega de San Marin, la volta Vall Mareccia in provincia de Rimini e la Val Foglia e la Val Conca in provincia de Peser-Urbin: sed vescovil l'è La Penna, indova che gh'è la Catedral, a San Marin inveci a gh'è la basilega.

La gh'ha 81 parochie, 69 in Italia e 12 a San Marin.

## Ligam de foeura
*Sit ofizzial

## Alter proget
Arcidiocesi de Ravena-Zirvia

L**'Arcidiocesi de Ravena-Zirvia** (in latin *Archidioecesis Ravennatensis-Cerviensis*) a l'è una sed metropolitana de la gesa catolega, part de la region eclesiastega Emilia-Romagna: el so arcivescov l'è el Lorenzo Ghizzoni e la catedral a l'è el Dom de Ravena.

Quella de Ravena l'è vuna di diocesi pussee antighe, tant de vességh sgiamò del prim secol, e la soa metropolia l'ha definid a longh el territori de quella che incoeu la se ciama Emilia-Romagna, menter quella de Zirvia l'è del secol VI, inn in *plena unione* del 1986: prima eren stade tacade in persona episcopi del 1909 e del 1947 aeque principaliter.

## Ligam de foeura
*Sit ofizzial

## Alter proget
Manfred I de Corresg

El **Manfred I de Corresg** (Corresg, ... - Corresg, fevrer 1476) a l'è stad un nobel e condoter lombard, cont de Corresg.

Fioeul del Gherard VI de Corresg, l'è fad cavaler e 'l se met in servizzi de la Republega de Venezzia e poeu del Franzesch Sforza, che 'l deventa poeu duca de Milan, che 'l fa andà al servizzi di Est e poeu del re de Napoli Alfons V d'Aragona.

Del 1455 el deventa cont de Corresg cont el fredell Antoni e del 1469 gh'è un complot del fredell per fàll foeura, sostegnud di Pio de Savoja e forsi del duca de Milan, ma cont el sostegn del Bors d'Est ghe riva a tegnì l'autonomia del so feud.

## Bibliografia
*Pompeo Litta, Famiglie celebri d'Italia. Da Correggio, Torino, 1835, ISBN non esistente.
Julija Svyrydenko

La **Julija Anatoliïvna Svyrydenko** (cirillegh: *Юлія Анатоліївна Свириденко*; Černihiv, 25 de dicember 1985) a l'è una politega e economista ucraina, del 17 de luj 2025 prima ministra del Paes.

## Carrera politega
Laureada a l'Università nazzionala del comerci e de economia de Kyiv del 2008, del masg 2015 l'è consejera de l'Oblast de Černihiv e del 30 luj al 28 de november 2018 l'è governadora ad interim de l'oblast.

Del 29 de setember 2019 al 22 de luj 2020 l'è vize-ministra del desvilup economegh, l'è poeu fada vize-capa de l'ofizzi presidenzial e del 26 de fevrer 2021 l'è in del grup de contat trilateral su l'Ucraina, per la resoluzzion de la guerra in Donbass.

El 3 de november 2021 l'è insubida de Servitor del Popol 'me ministra de l'economia e la ciapa la fiducia del Consili Suprem e l'è fada anca, del dì adree, prima vize-prima ministra. 

El 17 de luj la sostituiss el Denys Šmyhal' in d'un messedozz de governa volud del Zelensky.

## Riferiment
*Рада призначила Свириденко прем'єр-міністеркою

## Alter proget
Castell de Ciavena (Cortmagior)

El **Castell de Ciavena** a l'è un castell de la frazzion omonema de Cortmagior, in provincia de Piasenza.

Scominciad del 1209 e passad per vari proprietari, el resta ai Landi fina a la mità del 1900: del 2004 l'è crompad di Ferri, che 'l meten 'me hotel.

## Riferiment
*Castello di Chiavenna Landi

## Alter proget
Catedral de San Giorgg (Ferrara)

La **catedral de San Giorgg** a l'è la gesa mader de l'arcidiocesi de Ferrara-Comacchio e 'l sit catolegh pussee important de Ferrara: la se troeuva arent a la piazza di Erbe e l'è denanz al Palazz Municipal, l'è conligada al Palazz Arcivescovil de una porta su la Via Guglielmo degli Adelardi.

## Ligam de foeura
*Sit ofizzial

## Alter proget
Alfons I d'Est

L**'Alfons I d'Est** (Ferrara, 21 de luj 1476 – Ferrara, 31 de otover 1534) a l'è stad el terz duca de Ferrara, Modena e Resg del 1505 al 1534: om d'armi, tant de vesser ciamad *el duca artijer* per el so amor per i cannon, l'è stad anca un gran mecenad.

El gh'ha havud nissun fioeul de l'Anna Maria Sforza e set, pussee vuna morta apena nassuda e quater abort, de la Lucrezzia Borsgia, in tra de lor l'Ercol II, so sucessor, e l'Ipolit, cardinal e arcivescov de Milan, de l'amanta Laura Dianti el gh'ha havud du fioeul.

## Riferiment
*[Treccani](https://www.treccani.it/enciclopedia/alfonso-i-d-este_(Dizionario-di-Storia)/)

## Alter proget
Crimen de guerra

Un **crimen de guerra** a l'è una violazzion di lesg internazzionai in su la guerra, tant 'me el mazzà volontari de presoner de guerra o de civil, el ciapà de ostagg, la tortura, la destruzzion minga necessaria, la violenza sessual, la lota senza quarter, el ciapà in l'armada i fiolit e 'l mazzament de massa, che 'l gh'ha dent anca el genocidi e la netada etnega.

Del 1899 i Convenzion de Ginevra hann definid vari crimen de guerra ma, soratut, gh'hann dad ai Stat la giurisdizzion universala per perseguij. Di secoi XX e XXI i cort internazzionai n'hann sgiontad semper pussee.

## Riferiment
*Britannica

## Alter proget

## Vos corelade
*Lesg de guerra
*Atrocità criminal
*Principi de Norimberga
*Combatent illegal